દેશનો સરેરાશ કૃષિ વૃદ્ધિ દર માત્ર ત્રણ ટકા આસપાસ છે. જયારે ગુજરાતે લગાતાર દશ વર્ષથી ૯.૬ ટકાનો કૃષિ વિકાસદર જાળવ્યો છે અને દેશ વર્ષમાં દૂધનું ઉત્પાદન ૬૬ ટકા વધ્યું છે. કૃષિ આધારિત અર્થતંત્ર ની આ સાતત્યપૂર્ણ પ્રગતિથી ગુજરાતે ગ્રામીણ ગરીબી નિવારણમાં ઘણી મોટી સફળતા મેળવી છે. અર્થવ્યવસ્થા ઉદ્યોગો, ખેતીવાડી અને સેવા ક્ષેત્રના પ્રત્યેકના ૩૩ ટકાના સમાન હિસ્સાની વ્યૂહરચનાથી ગુજરાતનો જી.ડી.પી. ગ્રોથ રેટ ડબલ ડીજીટ પર પહોંચી ગયો છે. ગુજરાતનો ૧૧ ટકાનો જી.ડી.પી. વિકાસદર ચીનના વિકાસદર કરતા પણ વધારે છે તેમ તેમને જણાવ્યું હતું.